Predkladacia správa

	Minister zahraničných vecí predkladá na rokovanie vlády SR “Správu o výsledku posúdenia dvojstrannej zmluvnej základne medzi Slovenskou republikou a Iránskou islamskou republikou”. Ide o štandardný materiál, ktorý sa predkladá na rokovanie vlády pred ukončením procesu revízie zmluvnej základne s jednotlivými štátmi po sukcesii SR do zmlúv po bývalej ČSFR. Doposiaľ bola revízia zmluvnej základne ukončená so 42 štátmi.

	Súčasťou materiálu je Správa o výsledku posúdenia zmluvnej základne a Zoznam zmlúv uzavretých medzi ČSFR a Iránskou islamskou republikou, ktoré zostávajú v platnosti vo vzájomných vzťahoch medzi SR a Iránskou islamskou republikou (Príloha I) a Zoznam zmlúv, ktorých platnosť sa skončí vo vzájomných vzťahoch medzi SR a Iránskou islamskou republikou (Príloha II).

	K predloženému materiálu sa uskutočnilo medzirezortné pripomienkové konanie, ktorého závery sú uvedené v prílohe 5.